Jou groot dag met minder gewig – Love is
Alle toekomstige bruide se prioriteit vir hul groot dag is, om fantasties te lyk! Daar is duisende produkte daar buite wat ‘n droom van ‘n meer slanke jy verkoop. Is dit die beste opsie vir jou sonder latere gesondheidsrisiko’s?
Herken jy die terme soos ‘’veilige produkte’’, natuurlike produkte’’ of ‘’medies getoetsde produkte’’? Hierdie woorde beteken nie altyd wat jy dink nie en daarom is dit belangrik om met gekwalifiseerde persone oor jou gewigsverlies te gesels. Biokinetikuste en Dieëtkundiges is die kenners in hierdie gebied, wat vir jou veilige, gesonde en geindividualiseerde leiding kan gee rondom beter eet gewoontes en die regte oefening vir daardie spesifieke areas wat jy wil teiken voor die groot dag.
Verslanking is op fundamentele basis gebasseer op kalorieë in en kalorieë uit, maar dit begin by jou denke. Die volgende vraag is dan of die kalorieë in en uit die gesonde opsie is. Neem verantwoordelikheid vir jou gewigstoename. Dit is baie harde werk om ‘n swak dieët reg te oefen, maar oefening bly ‘n belangrike aspek van gewigsverlies en gesondheid.
Die oortollige gewig wat jy wil afskud, is nie oornag opgetel nie, so jy kan ook nie verwag om dit oornag te verloor nie.
Hier volg ‘n paar basiese riglyne rondom gewigsverlies:
Moenie wag tot op nommer 99 nie!
Jou gene en medikasie is nie die oorsaak nie.
Moenie jouself elke dag weeg nie.
‘n Kombinasie van kardiovaskulêre en weerstands oefeninge is die beste.
Jy het vette in jou liggaam nodig vir sekere sisteme om te kan funksioneer. Te maer of te vet is dus nie gesond nie. Die gemiddelde gesonde vet persentasie vir vroue is ongeveer 23%.
Wees realisties! 0.5-1kg/week is ‘n veilige hoeveelheid gewig om te verloor.
Sny op jou suiker innames, maar moenie koolhidrate heeltemal uitsny nie! Vet brand in ‘n koolhidraat vlam.
Oorweeg die bloedgroep dieët aangesien jy dit kan volhou.
Drastiese veranderinge in eetgewoontes is onrealisties. Begin deur net bv. ‘n derde minder van alles te eet wat jy reeds eet.
Moenie jouself weerhou van iets wat jy nie lewenslank gaan kan uitsluit nie.
Maak dit ‘n leefstyl verandering as jy die gewig wil af hou.
Stel vir jouself ‘n doel gewig met motivering soos ‘n prentjie of rok waarin jy wil pas.
Deur niks te eet nie en te min water te drink, vertraag jy jou metabolisme.
Al die kits dieëte en produkte is nie die antwoord nie en dit maak eintlik jou sisteem deurmekaar, plus jy tel weer alles op sodra jy dit los.
Kontak jou naaste Biokinetikus om jou vet persentasie te bepaal. Die LMI/BMI is nie die beste metode nie, aangesien dit nie tussen spiere en vet onderskei nie.
Ek help graag met ‘online’ konsultasies as jy nie gekwalifiseerde individue in jou dorp het nie.
Ancois van Zyl
Jou groot dag met minder gewig was last modified: October 18th, 2018 by AdrocBGWG